Vytautas Kleiva

Vytautas Kleiva (1959 m. lapkričio 9 d. Telšiuose – 2015 m. liepos 10 d. Vilniuje) – pedagogas, Lietuvos ir Telšių rajono savivaldybės politinis bei visuomenės veikėjas, 2011–2015 m. Telšių rajono savivaldybės meras.

 Biografija 

1978 m. baigė Luokės vidurinę mokyklą, 1982 m. baigė Valstybinės konservatorijos Klaipėdos fakultetą, muzikos mokytojas, choro dirigentas.

1982 m. Telšių kultūros mokyklos dėstytojas, Telšių miesto centrinės ligoninės choro vadovas, Telšių rajono Viešvėnų kultūros namų kaimo kapelos vadovas, „Masčio“ dainų ir šokių ansamblio akompaniatorius, Telšių „Džiugo“ vidurinės mokyklos muzikos mokytojas. 1996–1997 m. UAB „Gvidonas“ direktorius, 1997–2000 m. Telšių rajono Nevarėnų vidurinės mokyklos direktorius.

2000–2007 m. Telšių rajono savivaldybės Švietimo skyriaus vedėjas, 2007–2011 m. Telšių rajono savivaldybės mero pavaduotojas, LSDP kandidatai 2011–2015 m. Telšių rajono savivaldybės meras.

2003 m. ir 2007–2015 m. Telšių rajono savivaldybės tarybos narys.2011 m. Lietuvos savivaldybių tarybų rinkimai 

Nuo 1996 m. Lietuvos socialdemokratų partijos Telšių rajono skyriaus narys, skyriaus tarybos narys, nuo 2007 m. partijos Telšių skyriaus pirmininkas.

Telšių futbolo asociacijos prezidentas. Sutuoktinė Aldona, vaikai Živilė, Šarūnė.2008 m. Lietuvos Respublikos Seimo rinkimai – Lietuvos socialdemokratų partija – Iškelti kandidatai 

2015 m. liepos 10 d. važiuojant Vilniuje, sutriko širdies veikla ir patyrė automobilio avariją, po kurios medikai konstatavo mirtį.https://www.lrytas.lt/lietuvosdiena/nelaimes/2015/07/10/news/po-avarijos-vilniuje-mire-telsiu-meras-vytautas-kleiva-3266046

 Šaltiniai 

Kategorija:Lietuvos muzikos pedagogai
Kategorija:Telšių merai